《汉宫春 药洲访石图，为翁二铭学使题》
清代·周之琦

花药澄湖，乍英光旧迹，辉映庭隅。天教化工在手，璧合星枢。

莲亭志喜，胜苏斋、残拓临摹。凭证取、题名掌上，当年陈九仙书。

邂逅章门持节，几留宾下榻，访古停舆。新携换鹅妙墨，一笑披图。

山阴茧纸，比炎洲、片石何如。羡使者、怜才似此，人间谁叹遗珠。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。